**LĪGUMS Nr.FM VID 2025/111-2**

**“****Mācību un sanāksmju pasākumu telpu, dalībnieku izmitināšanas un ēdināšanas pakalpojumu nodrošināšana ”**

Rīgā Dokumenta datums ir tā elektroniskās parakstīšanas datums

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Izpildītājs), no otras puses, abi kopā saukti – Puses vai katrs atsevišķi – Puse, pamatojoties uz iepirkuma “Mācību un sanāksmju pasākumu telpu, dalībnieku izmitināšanas un ēdināšanas pakalpojumu nodrošināšana”, identifikācijas Nr. FM VID 2025/111-2 rezultātiem, noslēdz šādu līgumu, turpmāk tekstā – Līgums:

1. **LĪGUMA PRIEKŠMETS**
   1. Pasūtītājs uzdod un Izpildītājs, izmantojot savas profesionālās iemaņas un pieredzi, apņemas veikt Baltijas valstu nodokļu un muitas dienestu darbinieku sanāksmes (turpmāk – Pasākums) organizēšanu (turpmāk-Pakalpojums) saskaņā ar Līgumā izvirzītajām prasībām.
   2. Plānotais Pasākuma norises laiks 2025.gada 2.-3. oktobris.
2. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **14 000 EUR** (četrpadsmit tūkstoši euro 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošiem normatīvajiem aktiem.
   2. Pasākuma kopējā maksā ir iekļautas visas izmaksas, kas saistītas ar Pasākuma norises vietu, telpu noformējumu un iekārtojumu, pasākuma tehniskā aprīkojuma un tiešsaistes pieslēguma nodrošinājumu, dalībnieku izmitināšanas un ēdināšanas pakalpojumu nodrošinājumu, komunikāciju ar Pasūtītāja pārstāvjiem un pasākumā iesaistīto personālu, kā arī citu administratīvo funkciju veikšanu, kas saistītas ar pasākuma organizēšanu un citas ar Pasākuma savlaicīgu un kvalitatīvu izpildi saistītās izmaksas, kas nepieciešamas Līguma pilnīgai un kvalitatīvai izpildei.
   3. Pasūtītājs samaksu par Pasākumu ar pārskaitījumu uz Izpildītāja norādīto bankas norēķinu kontu saskaņā ar Līguma 1.pielikumā norādītajām cenām veic 30 (trīsdesmit) darba dienu laikā, pēc tam kad Līguma 8.1.apakšpunktā noteiktās Pušu pilnvarotās personas ir parakstījušas īstenotā Pasākuma nodošanas – pieņemšanas aktu abpusējas parakstīšanas dienas un Pasūtītājs saņēmis no Izpildītāja rēķinu. Nodošanas – pieņemšanas aktā jābūt norādītai vismaz šādai informācijai: Līguma numurs, Pasūtītājs, Izpildītājs, Pasākuma izpildes datums, Pasākums/ faktisko izmaksu tāme/ saskaņojumi ir/nav izpildīti norādītajos termiņos, darbu izpildes kavējums dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Izpildītājam, līgumsoda aprēķinātā summa. Rēķinā jābūt norādītai vismaz šādai informācijai: Līguma numurs, Pasūtītājs, Izpildītājs, Pasākuma izpildes datums, norises vieta, Pakalpojuma būtība, Pasākuma kopējā summa bez PVN, līgumsoda aprēķinātā summa, summa apmaksai par ieturēto līgumsodu ar PVN.
   4. Izpildītājs iesniedz Pasūtītājam rēķinu 5 (piecu) darba dienu laikā pēc tam, kad Pušu pilnvarotās personas ir parakstījušas īstenotā Pasākuma nodošanas – pieņemšanas aktu. Puses vienojas, ka rēķini par jebkuriem Līgumā paredzētajiem maksājumiem tiks sagatavoti elektroniski un būs derīgi bez paraksta. Izpildītājs sagatavo strukturētu elektronisko rēķinu atbilstoši normatīvo aktu prasībām un nosūtīs to Pasūtītajam uz eAdresi: \_EINVOICE\_VID@ 90000069281 . E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.
   5. Pasūtītāja pilnvarotā persona var neparakstīt Līguma 4.4.apakšpunktā minēto Pasākuma nodošanas - pieņemšanas aktu un neveikt samaksu par Pasākumu, ja Izpildītājs nav veicis Pasākuma organizēšanu saskaņā ar Līguma un tā pielikumu noteikumiem.
   6. Pasūtītājam nav pienākums izlietot visu Līguma 2.1.apakšpunktā minēto Līguma summu, saņemot Pakalpojumu Līgumā noteiktā kārtībā.
   7. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   8. Pasūtītājs līguma summas robežās sedz neparedzētas izmaksas, kas radušās Pasākuma organizēšanas laikā, iepriekš Pušu pilnvarotās personas, minētas Līguma 8.1. apakšpunktā, savstarpēji saskaņo izmaksu apmēru.
   9. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.3.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. **LĪGUMA DARBĪBAS TERMIŅŠ**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Līgums ir spēkā līdz 2025.gada 31.decembrim vai līdz Pušu saistību pilnīgai izpildei.
   3. Pusēm ir tiesības izbeigt Līguma darbību, vismaz 30 (trīsdesmit) darba dienas iepriekš, Pusēm savstarpēji rakstiski vienojoties.
   4. Pasūtītājam ir tiesības izbeigt Līguma darbību vismaz 1 (vienu) darba dienu iepriekš rakstiski paziņojot par to Izpildītājam ja atbilstoši Starptautisko un Latvijas Republikas nacionālo sankciju likumam Līguma 9.3.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
4. **PAKALPOJUMA NODROŠINĀŠANAS NOSACĪJUMI**
   1. Izpildītājs nodrošina Pasākumu saskaņā ar Līguma 2.pielikumu, ievērojot tajā noteikto Pakalpojuma norises kārtību, datumu, laiku un izpildes termiņus.
   2. Izpildītājs nodrošina to, ka jebkurš Līguma izpildē piesaistītais Izpildītāja darbinieks būs atbilstoši apmācīts un kvalificēts, īstenojot Pakalpojuma sniegšanu.
   3. Izpildītājs ir atbildīgs par personas datu aizsardzības prasību ievērošanu no savas un tā piesaistīto personu puses.
   4. Pasūtītāja pilnvarotā persona apliecina Pakalpojuma saņemšanu un atbilstību Pasūtītāja, Līguma un tā pielikumu prasībām, un Latvijas Republikā spēkā esošiem saistošajiem normatīvajiem aktiem, parakstot Izpildītāja iesniegtu Pakalpojuma nodošanas-pieņemšanas aktu.
5. **INFORMĀCIJAS KONFIDENCIALITĀTE**
   1. Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī jebkādu Līguma izpildes gaitā iegūtu, tā rīcībā esošo tehnisko, finansiālo un citu informāciju par Pasūtītāju, kas Izpildītājam ir kļuvusi zināma šī Līguma izpildes rezultātā, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam Līguma izpildes laikā, un visa Līguma darbības laikā Izpildītājam pieejamā informācija par Pasūtītāju tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas. Izpildītājs nodrošina neizpaužamas informācijas neizpaušanu no savu darbinieku un piesaistīto speciālistu puses.
   2. Jebkura informācija, kas saņemta no Pasūtītāja rakstiskā vai mutiskā veidā, kas nav publiski pieejama trešajām personām, bet kura ir nepieciešama darba pilnīgai un kvalitatīvai izpildei, tiek uzskatīta par konfidenciālu.
   3. Izpildītājs apņemas neizmantot un neveikt personas datu apstrādi bez saskaņošanas ar Pasūtītāju, nenodot iegūto foto un video materiālu, kas satur personas datus trešajām personām, Pasūtītāja saņemto informāciju savu vai trešo personu interesēs, kā arī ievērot normatīvo aktu prasības attiecībā uz personas datu aizsardzību un informācijas atklātību.
   4. Līguma darbības laikā, kā arī pēc tā termiņa izbeigšanās vai pārtraukšanas Izpildītājs apņemas saglabāt un neatklāt trešajām personām informāciju, kas ir saņemta no Pasūtītāja un kas tiek uzskatīta par konfidenciālu.
   5. Izpildītājam ir tiesības noteiktam mērķim izpaust konfidenciālo informāciju, ja iepriekš ir saņemta Pasūtītāja rakstiska piekrišana šīs informācijas izpaušanai.
   6. Pēc visu Pasākuma materiālu (fotogrāfijas, video materiāli, reģistrācijas lapas, aptaujas lapas, u.c. personas datu saturošie materiāli) nodošanas Pasūtītājam, Izpildītājs dzēš personas datus saturošos materiālus no saviem datu nesējiem.
   7. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).
   8. Puses ar Līguma 5.1.apakšpunktā minētās informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
   9. Līgumā minētājām informācijas neizpaužamības saistībām ir beztermiņa raksturs.
6. **NEPĀRVARAMA VARA**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
   2. Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
7. **PUŠU ATBILDĪBA**
   1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
   2. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   3. Ja Pasūtītājs kavē Līguma 2.3.apakšpunktā norādītās samaksas apmaksu, Izpildītājam ir tiesības prasīt no Pasūtītāja līgumsodu 0,1% (procenta desmitās daļas) apmērā no kavētā maksājuma summas, par katru nokavēto maksājuma dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no Līguma 2.1.apakšpunktā norādītās Pakalpojuma maksas.
   4. Ja Izpildītāja vainas dēļ Pakalpojuma sniegšana nenotiek vai nav iespējama, Izpildītājs ne vēlāk kā 15 (piecpadsmit) darba dienu laikā no Pasūtītāja rēķina piestādīšanas brīža maksā Pasūtītājam līgumsodu 2000,00 EUR (divi tūkstoši *euro* un 00 centu) apmērā.
   5. Ja Izpildītāja sniegtais Pakalpojums neatbilst Līgumā noteiktajām prasībām un/vai Izpildītājs to ir sniedzis neatbilstoši Līguma 2.pielikumā noteiktajiem Pasākuma nodrošināšanas vispārīgām prasībām un izpildes kārtībai , Izpildītājs maksā Pasūtītājam līgumsodu 10% (desmit procentu) apmērā no Līguma 2.1.apakšpunktā norādītās Pakalpojuma maksas.
   6. Ja tiek nokavēta kādas Līguma noteiktās saistības izpilde, līgumsods aprēķināms par periodu, kas sākas nākamajā darba dienā pēc Līguma saistības izpildes termiņa un ietver dienu, kurā saistība izpildīta.
   7. Ja Izpildītājs vai Izpildītāja darbinieki un piesaistītie speciālisti neievēro šajā Līgumā noteiktos informācijas neizpaužamības nosacījumus, Izpildītājs maksā Pasūtītājam līgumsodu 500,00 EUR (pieci simti *euro* un 00 centu) apmērā par katru tādu gadījumu.
   8. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
   9. Pasūtītājam ir tiesības Līguma ietvaros aprēķināto līgumsodu ieskaitīt no Līguma ietvaros Pasūtītāja maksājamās summas Izpildītājam. Šādā gadījumā Izpildītājs, izrakstot rēķinu, rēķinā norāda sniegtā Pasākuma kopējo summu (bez PVN), ieturēto līgumsoda summu un samazina summu apmaksai par ieturētā līgumsoda summu, summa apmaksai ar PVN.
8. **CITI NOTEIKUMI**
   1. Puses vienojas, ka visus ar Līguma izpildi saistītos jautājumus risinās šādas Pušu pilnvarotās personas:
      1. no Pasūtītāja puses - jautājumos, kas skar tiesības apstiprināt Pakalpojuma saņemšanu (parakstīt Pakalpojuma nodošanas-pieņemšanas aktu) \_\_\_\_\_\_\_\_\_\_\_\_\_\_\_
      2. no Izpildītāja puses – \_\_\_\_\_\_\_\_\_\_\_\_\_\_\_\_\_\_.
   2. Visa Pušu savstarpējā sarakste, jebkuri paziņojumi un pretenzijas saistībā ar Līguma izpildi, ja vien Līgumā nav paredzēta cita kārtība, ir nosūtāmi uz Līguma 8.1.apakšpunktā norādītajām Pušu pilnvaroto personu elektroniskā pasta adresēm.
   3. Izpildītājs 2 (divu) darba dienu laikā rakstveidā informē Pasūtītāju:

## 8.3.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

## 8.3.2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

* 1. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
  2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
  3. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses iepriekšējas rakstiskas piekrišanas.
  4. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
  5. Puses apņemas darīt visu iespējamo, lai visus strīdus, kas varētu rasties Līguma izpildes rezultātā vai sakarā ar Līgumu, izšķirtu savstarpēju sarunu un vienošanās ceļā.
  6. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.
  7. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra) formā, nepieciešamības gadījuma var kalpot par pierādījumiem. Pušu savstarpējā elektroniskā sarakstē nosūtīto vēstuļu, pieteikumu, paziņojumu, saskaņojumu, pretenziju u.c. nosūtīšanas laiks tiek fiksēts uz Puses elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās elektroniskās vēstules nosūtīšanu.
  8. Jebkuri grozījumi Līgumā stājas spēkā tikai tad, ja tie noformēti rakstiski un tos parakstījušas abas Puses. Līguma grozījumi pēc parakstīšanas pievienojami Līgumam, un kļūst par Līguma neatņemamu sastāvdaļu.
  9. Līgums ir sastādīts kopā uz 6 (sešām) lappusēm, tā 1. pielikums uz \_\_\_\_\_\_lapām, tā 2.pielikums uz \_\_\_ lapām, elektroniska dokumenta veidā un parakstīts ar drošu elektronisko parakstu.

**PUŠU PARAKSTI**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978  Vienotais reģ. Nr. 90000069281  PVN maksātāja Nr. LV90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  eAdrese: aktīva  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000 | **Izpildītājs:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Adrese:**  Vienotais reģ. Nr.  PVN maksātāja Nr.  Tālr.:  E-pasts:  eAdrese:  *Norēķinu rekvizīti:*  Banka:  Kods:  Konta Nr.: |

|  |  |
| --- | --- |
| Ģenerāldirektora vietnieks  Jānis Upmanis |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2025/111-2

**Pasākuma nodrošināšanas vispārīgās prasības un izpildes kārtība**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Izpildītājs), no otras puses, abi kopā saukti – Puses vai katrs atsevišķi – Puse, pamatojoties uz iepirkuma “Mācību un sanāksmju pasākumu telpu, dalībnieku izmitināšanas un ēdināšanas pakalpojumu nodrošināšana”, identifikācijas Nr. FM VID 2025/111-2 rezultātiem, vienojas par šādu Pasākuma nodrošināšanas vispārīgām prasībām un izpildes kārtību:

|  |  |
| --- | --- |
|  | **Pasākuma norises vieta, laiks un ilgums** |
|  | Plānotais Pasākuma norises laiks 2025.gada 2.-3. oktobris – 2 (divas) dienas, kas ietver:   * dalībnieku reģistrāciju; * kafijas pauzes, pusdienas pārtraukumi, vakariņas; * pasākuma noformēšanas un noslēgšanas darbi pirms un pēc Pasākuma sākuma un beigām; * dalībnieku izmitināšanu.   Pasākuma norises noteiktā laika maiņa iespējama Līguma darbības laikā Izpildītājam un Pasūtītājam savstarpēji par to vienojoties. |
|  | Pasākuma norises vieta klātienē: Rīgas valstspilsēta vai Pierīgas administratīvā teritorija vai Jūrmalas pilsētas administratīvā teritorija.  Pasākuma vietas un telpu izvēle jāsaskaņo ar Pasūtītāju vismaz 14 (četrpadsmit) kalendārās dienas pirms Pasākuma norises, kā arī jānodrošina piedāvāto telpu apskati klātienē Pasūtītāja par līguma izpildi atbildīgajai personai. |
|  | **Pasākuma dalībnieku skaits** |
|  | Pasākuma dalībnieku skaits - līdz 32 (trīsdesmit divi) dalībnieki klātienē.  Dalībnieku skaits ir provizorisks un var mainīties.  Informāciju par precīzu dalībnieku skaitu Pasūtītājs nodrošina ne vēlāk kā 1 (vienu) kalendāro nedēļu pirms Pasākuma norises. |
|  | **Pasākuma metodiskais nodrošinājums un sniegšanas kārtība** |
|  | Izpildītājs nodrošina Pasākuma norisi angļu valodā. |
|  | Provizoriskā Pasākuma programma 1.dienā:  - dalībnieku ierašanās un reģistrācija;  - pusdienu pārtraukums;  - pasākuma atklāšana un informācija par pasākumu;  - darba grupu izveide un grupu darbs;  - kafijas pauze;  - grupu darbs;  - noslēguma daļa;  - vakariņas.  Provizoriskā Pasākuma programma 2.dienā:  - brokastis;  - grupu darba rezultātu prezentēšana;  - kafijas pauze;  - grupu darba rezultātu prezentēšana;  - pusdienu pārtraukums;  - grupu darba rezultātu prezentēšana;  - noslēgums. |
|  | Pasūtītājs nodrošina Izpildītāju ar detalizētu Pasākuma programmu ne vēlāk kā 2 (divas) kalendārās nedēļas pirms Pasākuma norises. |
|  | **Pasākuma tehniskais nodrošinājums un izpildījums** |
|  | Izpildītājs nodrošina kvalificētu tehnisko personālu tehniskā atbalsta sniegšanai. |
|  | Izpildītājs nodrošina nepārtrauktu vismaz viena asistenta pieejamību Pasākuma laikā, nodrošinot Pasākuma organizēšanas un tehniskā aprīkojuma lietošanas kvalitāti un nepārtrauktību (pēc nepieciešamības). |
|  | Izpildītājs ir atbildīgs par vismaz šādu **telpu nodrošinājumu:** |
|  | * + 1. konferenču zāli, kas piemērota pasākuma norisei, t.sk. ar pieejamām labierīcībām, ņemot vērā plānoto dalībnieku skaitu; |
| * + 1. Pasākuma dalībnieku skaitam atbilstošs krēslu un galdu skaits, kuru vēlamais izvietojums konferenču zālē ir U-veida formā; |
| * + 1. 4 (četru) darba grupu darbam vēlams nodrošināt atsevišķas telpas. Vienā grupā līdz 8 (astoņiem) dalībniekiem.   Ir pieļaujams, ka konferenču zāle tiek sadalīta ar pārvietojamām starpsienām.  Darba grupām jānodrošina atbilstošs krēslu un galdu skaits un to vēlamais izvietojums ir sanāksmes formā; |
| * + 1. atsevišķa, no Pasākuma norises zāles atdalīta, telpa ēdināšanai – pusdienām un kafijas pauzēm; |
| * + 1. jānodrošina gaisa kondicionēšanas sistēma visām pasākumam nepieciešamajām telpām; |
| * + 1. ne vēlāk kā 15 (piecpadsmit) darba dienu laikā pēc Līguma noslēgšanas, Pakalpojumu sniedzējs iesniedz priekšlikumus/skices mēbeļu, vizuālo materiālu un tehnisko līdzekļu izvietojumam Pasākuma telpās. |
|  | Izpildītājs ir atbildīgs par vismaz šādu **tehnisko nodrošinājumu konferenču zālē**: |
|  | **4.4.1.** datortehnika u.c. aprīkojums vizuālu, audio un video prezentāciju nodrošināšanai, t.sk. multimediju projektors; portatīvais dators ar prezentāciju veikšanai nepieciešamo programmnodrošinājumu, interneta pieslēgumu un pieslēgumu multimediju projektoram; telpas izmēriem atbilstošs ekrāns (prezentācijām), kas nodrošina redzamību visiem pasākuma dalībniekiem; bezvadu prezentācijas pults un optiskā datorpele; kā arī jānodrošina attiecīgs tehniskais personāls pasākumu laikā un tās sagatavošanas procesā; |
| **4.4.2**. bezvadu interneta pieslēgums visu Pasākuma laiku; |
| **4.4.3.** iespēja pie barošanas blokiem pieslēgt portatīvos datorus un viedierīces; |
| **4.4.4.** jānodrošina savlaicīga visa nepieciešamā tehniskā aprīkojuma un aparatūras uzstādīšana Pasākuma norises vietā ne vēlāk kā 2 (divas) stundas pirms pasākuma dalībnieku reģistrācijas uzsākšanas; |
| **5.** | Pakalpojumu sniedzējs ir atbildīgs par vismaz šādu prasību izpildi, **nodrošinot ēdināšanas pakalpojumus:** |
| **5.1.** | Pasākuma norises laikā dzeramā ūdens pieejamība dalībniekiem atbilstoši to skaitam; |
| **5.2.** | Pasākuma norises laikā nodrošināt: 2 (divas) kafijas pauzes, 2 (divas) pusdienas un 1 (vienas) vakariņas.  Plānoto kafijas paužu, pusdienu un vakariņu maltītes veidu, formātu un izvēlēto pasniegšanas vietu saskaņo ar Pasūtītāju ne vēlāk kā 1 (vienu) kalendāro nedēļu pirms Pasākuma konkrētās dienas. |
| **5.3.** | nodrošināt 3 ēdienu (salāti un/vai zupa; pamatēdiens: gaļas un veģetārais ēdiens; deserts) pusdienas pasākuma dalībniekiem, uz vienu dalībnieku paredzot ne vairāk kā 30,00 euro (trīsdesmit eiro, 00 centi); |
| **5.4.** | nodrošināt kafijas pauzes (kafija, piens, tēja, cukurs, cukura aizvietotājs, cepumi un vismaz 2 dažādas uzkodas: maizītes/kūciņas, lavašs vai kanapē) uz vienu dalībnieku paredzot ne vairāk kā 7,00 euro (septini eiro, 00 centi); |
| **5.5.** | nodrošināt 3 ēdienu vakariņas (salāti vai zupa; pamatēdieni: gaļas un veģetārais ēdiens; deserts) pasākuma dalībniekiem, uz vienu dalībnieku paredzot ne vairāk kā 40,00 euro (četrdesmit eiro, 00 centi); |
| **5.6.** | Izpildītājs nodrošina Pasākuma dalībnieku vajadzības attiecībā uz dažādām diētām – veģetārs, glutēnu/laktozi nesaturošs, vegāns uzturs u.c. saskaņā ar Pasūtītāja iesniegtu informāciju, kuru Pasūtītājs nodrošina ne vēlāk kā 1 (vienu) kalendāro nedēļu pirms pasākuma norises. |
|  | **Pasākuma dalībnieku izmitināšana** |
| **6.1.** | viesnīca jāatrodas ne tālāk kā 10 (desmit) minūšu gājiena attālumā no pasākuma norises vietas; |
|  | viesnīcai jābūt pieejamai gan transporta, gan citu sabiedrisko pakalpojumu aspektā, lai Pasākuma dalībniekiem būtu ātri un ērti nokļūt uz pasākuma norises vietu; |
|  | viesnīcā jābūt pieejamai autostāvvietai līdz 10 (desmit) Pasākuma dalībnieku automašīnu novietošanai; |
|  | viesnīcai jābūt pietiekami lielai, lai nodrošinātu izmitināšanu līdz 32 (trīsdesmit diviem) Pasākuma dalībniekiem. Izmitināmo personu skaits ir provizorisks un var mainīties; |
|  | minimālais viesnīcas servisa līmenis – 4 zvaigznes; |
|  | visām izmitinātajām personām nepieciešams nodrošināt vienlīdzīgus vienvietīgus standarta numurus. |
|  | Saskaņā ar Ministru kabineta 2010. gada 12. oktobra  noteikumiem Nr. 969: naktsmītnes cena Rīgā – nedrīkst pārsniegt 120 (viens simts divdesmit) euro par diennakti, citās apdzīvotās vietās Latvijas Republikā – 60 (sešdesmit) euro par diennakti. |

**Pušu paraksti**

|  |  |
| --- | --- |
| Pasūtītājs:  **Valsts ieņēmumu dienests**  Ģenerāldirektora vietnieks  Jānis Upmanis | Izpildītājs: |

Līguma Nr. FM VID 2025/111-2

2.pielikums

**Pakalpojuma cenas**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Izpildītājs), no otras puses, abi kopā saukti – Puses vai katrs atsevišķi – Puse, pamatojoties uz iepirkuma “Mācību un sanāksmju pasākumu telpu, dalībnieku izmitināšanas un ēdināšanas pakalpojumu nodrošināšana”, identifikācijas Nr. FM VID 2025/111-2 rezultātiem , vienojas par šādām cenām:

*Līguma pielikums tiks papildināts atbilstoši uzvarējušā pretendenta piedāvājumam.*

**Pušu paraksti**

|  |  |
| --- | --- |
| Pasūtītājs:  **Valsts ieņēmumu dienests**  Ģenerāldirektora vietnieks  Jānis Upmanis | Izpildītājs: |